การเตือนภัยโควิดระดับ 4 ประชาชนยังใช้ชีวิตได้ตามปกติ เพียงแต่ขอความร่วมมืองดกิจกรรมเสี่ยง
นายแพทย์โอภาส การย์กวินพงศ์ อธิบดีกรมควบคุมโรค กล่าวถึงกรณีที่ศูนย์บริหารสถานการณ์ฉุกเฉินกระทรวงสาธารณสุข มีมติยกระดับการแจ้งเตือนภัยโควิด จากระดับ 3 ิ เป็นระดับ 4 ว่าเป็นการส่งสัญญาณเป็นสัญญาณเตือนถึงประชาชน ขอความร่วมมือประชาชนระวังตัว แต่เรื่องมาตรการบังคับต่างๆ ต้องรอดูจาก ศบค.พรุ่งนี้ การเตือนภัยโควิดระดับ 4 นี้ ประชาชนยังสามารถใช้ชีวิตได้ตามปกติ เพียงแต่ขอความร่วมมืองดกิจกรรมเสี่ยง เช่น การกินอาหารร่วม การดื่มสุราในร้านในสถานที่เสี่ยงโดยสถานที่เสี่ยงหมายถึงสถานที่ที่ปิดไม่มีระบบระบายอากาศ มีกิจกรรมรวมตัวหน้าแน่น แออัดไม่เว้นระยะห่าง และ มีการไม่ใส่หน้ากากอนามัยเป็นเวลานาน มีการ ดื่ม กิน ร้องเพลงร่วมกัน อย่างร้านอาหารกึ่งผับบาร์เป็นต้น การเดินทางข้ามจังหวัดยังทำได้ แต่ขอให้เลี่ยงการเดินทางที่ไม่จำเป็น งดใช้รถโดยสารสาธารณะทุกประเภทโดยไม่จำเป็น การเดินทางไปต่างประเทศขอให้งด เพราะขณะนี้ต่างประเทศโดยเฉพาะอเมริกา ยุโรปติดเชื้อมากและพบคนที่เดินทางกลับเข้ามาติดเชื้อจำนวนมาก ดังนั้นไม่จำเป็นขอให้งดไปก่อน ส่วนผู้ที่กลับเข้ามาต้องกักตัวหากไม่ใช่สถานที่เสี่ยง ไม่ใช่กิจกรรมเสี่ยง ยังสามารถเปิดดำเนินการได้ตามปกติ อย่างโรงเรียน โรงงานที่มีระบบบับเบิ้ล แอนด์ ซีล ไม่แนะนำให้ปิดดำเนินการ